CELEX: C2006/294/125
Language: et
Date: 2006-12-02 00:00:00
Title: Kohtuasi T-288/06: 18. oktoobril 2006 esitatud hagi — Huta Częstochowa versus komisjon

2.12.2006   
            
            
               ET
            
            
               Euroopa Liidu Teataja
            
            
               C 294/63
            
         18. oktoobril 2006 esitatud hagi — Huta “Częstochowa”versus komisjon
   (Kohtuasi T-288/06)
   (2006/C 294/125)
   Kohtumenetluse keel: poola
   Pooled
   
      Hageja: Huta “Częstochowa” S.A. (esindajad: advokaadid Cz. Sadkowski ja D. Sałajewski)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 5. juuli 2005. aasta otsuse riigiabi C 20/04 (ex. NN 25/04) andmise kohta Huta “Częstochowa” S.A.-le artikli 3 lõike 2 punkt 2
            
         Väited ja peamised argumendid
   Hageja palub tühistada komisjoni 5. juuli 2005. aasta otsuse riigiabi C 20/04 (ex. NN 25/04) andmise kohta Huta “Częstochowa” S.A.-le artikli 3 lõike 2 punkt 2, milles tunnistatakse ühisturuga kokkusobimatuks abi, mille Poola andis Huta “Częstochowa” S.A.-le ajavahemikul aastast 1997 kuni maini 2002 tegevusabina ja restruktureerimisabina. Otsus tehti hagejale teatavaks 21. augustil 2006. Vaidlustatud otsuse artikli 3 lõikes 2 kohustati Poolat võtma kõik vajalikud meetmed ebaseaduslikult antud abi tagasi saamiseks selles sättes nimetatud ettevõtjatelt, sh hagejalt. Selle otsuse kohaselt vastutavad kõik nimetatud ettevõtjad selle abi tagastamise eest solidaarselt, mis peab toimuma viivitamatult ja kooskõlas siseriiklike menetlusnormidega. Intressi tuleb maksta kogu ajavahemiku eest alates abi saamise kuupäevast kuni selle tegeliku tagastamise kuupäevani vastavalt komisjoni määruse (EÜ) nr 794/2004 (1) V peatükile.
   Hageja esitab oma hagi toetuseks järgmised väited.
   
               —
            
            
               EÜ artiklite 87 ja 88 ning nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (2) artikli 7 lõike 5 rikkumine, mille põhjuseks komisjon kinnitus, et ülalnimetatud õigusnormid võimaldavad vastu võtta otsuse, milles tunnistatakse ühisturuga kokkusobimatuks abi, mille liikmesriik andis enne tema liitumist Euroopa Liiduga, kuigi kõnealust abi ei antud pärast Poola liitumist EÜ asutamislepinguga, ja seetõttu ka komisjoni kinnitus, et tagastavale summale tuleb lisada intress ajavahemiku eest alates Huta “Częstochowa-le” abi andmise kuupäevast kuni selle tegeliku tagastamise kuupäevani. Hageja väidab, et abi, mis anti aastatel 1997–2002 ja mida pärast Poola ühinemist Euroopa Liiduga ei antud, ei saa EÜ artikli 87 alusel käsitleda kui ühisturuga kokkusobimatut, kuna see ei saanud enne 1. maid 2004 ehk enne Poola ühinemist Euroopa Liiduga, mil Poola turg ei olnud veel ühendusesisese turu osa, ühenduse sisest kaubandust mõjutada. Edasine põhjendus rajaneb hageja arvates asjaolul, et Ühinemislepingu (3) protokolli nr 8 Poola terasetööstuse restruktureerimisest I lisas ei viidata hagejale, mistõttu enamik nimetatud protokolli sätetest ei puuduta hagejat.
            
         
               —
            
            
               Komisjoni määruse (EÜ) nr 794/2004 artikli 9 lõike 4 rikkumine sellega, et otsuses ei kehtestatud riigiabi tagastamisele intressimäära. Hageja sõnul tekkis vahepealsel ajavahemikul seoses sellega, et enne Poola ühinemist Euroopa Liiduga ei olnud Poolas pankadevahelisteks valuutatehinguteks viieaastasi vahetuskursse, viidatud sätte alusel kõnealuses valdkonnas vajadus komisjoni ja Poola vahelise koordineerimise järele, mis oleks hiljem tulnud kajastada vaidlustatud otsuses või mõnes muus komisjoni otsuses.
            
         
      (1)  Komisjoni 21. aprilli 2004. aasta määrus (EÜ) nr 794/2004, millega rakendatakse nõukogu määrust (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (ELT 2004, L 140, lk 1; ELT eriväljaanne 08/04, lk 3).
   
      (2)  EÜT 1999 L 83, lk 1; ELT eriväljaanne 08/01, lk 339.
   
      (3)  23. aprilli 2003. aasta leping Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemise kohta Euroopa Liiduga (ELT 2003, L 236, lk 17).